laion/Wikipedia-Exotic huggingface dataset:
লক্ষ্মণ সন্দাকান

পত্তামপেরুমা আরাচ্চিগে ডন লক্ষ্মণ রঙ্গিকা সন্দাকান (সিংহলি: ලක්ශාන් සදකැන්; জন্ম: ১০ জুন, ১৯৯১) প্রথিতযশা পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কা দলের পক্ষে সকল স্তরের ক্রিকেটে অংশগ্রহণ করছেন ‘লাকি’ ডাকনামে পরিচিত লক্ষ্মণ সন্দাকান। এছাড়াও, কলম্বো, সারাসেন্স ও সাউদার্ন এক্সপ্রেস ক্লাবের পক্ষেও প্রতিনিধিত্ব করছেন তিনি। দলে তিনি মূলতঃ বোলারের দায়িত্ব পালন করছেন। স্লো লেফট-আর্ম চায়নাম্যান বোলিংয়ের পাশাপাশি ডানহাতে ব্যাট হাতেও দক্ষতা প্রদর্শন করে চলেছেন তিনি। ১৭ বছর বয়সে ক্রিকেট খেলায় অংশ নিতে শুরু করেন। মাত্তুমাগালা করুণারত্নে বুদ্ধিস্ট কলেজে অধ্যয়ন করেন। এরপর ডি মেজনড কলেজে চলে যান। ঘরোয়া প্রথম-শ্রেণীর ক্রিকেটে কলম্বো ক্রিকেট ক্লাবের পক্ষে খেলছেন সন্দাকান। ২০১৫-১৬ মৌসুমের প্রিমিয়ার লীগ টুর্নামেন্টে সর্বাধিক উইকেট পান। ১০ খেলায় ১৮ ইনিংসে অংশ নিয়ে ৫২ উইকেট পান। জুলাই, ২০১৬ সালে অস্ট্রেলিয়ার বিপক্ষে টেস্ট সিরিজে অংশ নেয়ার লক্ষ্যে তাকে শ্রীলঙ্কা দলের অন্যতম সদস্যরূপে মনোনীত করা হয়। ২৬ জুলাই, ২০১৬ তারিখে অস্ট্রেলিয়ার বিপক্ষে তার টেস্ট অভিষেক ঘটে। প্রথম ইনিংসে মিচেল মার্শকে আউট করে তিনি তার প্রথম উইকেট পান। প্রথম ইনিংসে ৪/৫৮ ও দ্বিতীয় ইনিংসে ৩/৪৯ পান। খেলায় তিনি ৭/১০৭ পান যা টেস্ট অভিষেকে কোন চায়নাম্যান বোলারের সেরা সংগ্রহ। খেলায় শ্রীলঙ্কা দল ১০৬ রানে জয় তুলে নেয় যা অস্ট্রেলিয়ার বিপক্ষে ২৭ খেলায় দ্বিতীয় ছিল। ২১ আগস্ট, ২০১৬ তারিখে একই দলের বিপক্ষে একদিনের আন্তর্জাতিকে অভিষেক হয় তার। প্রথম ওভারেই ম্যাথু ওয়েডকে কট আউটের মাধ্যমে প্রথম উইকেট পান। জানুয়ারি, ২০১৭ সালে দক্ষিণ আফ্রিকার বিপক্ষে টি২০আই সিরিজে খেলার জন্য তাকে অন্তর্ভুক্ত করা হয়। ২২ জানুয়ারি, ২০১৭ তারিখে তার টি২০আই অভিষেক হয়। প্রথম বলেই তিনি উইকেট পান যা যে-কোন শ্রীলঙ্কানের জন্য প্রথম কৃতিত্ব প্রদর্শন। "Sandakan – a dream debut"। Ceylon Today। ২৮ জুলাই ২০১৬। ২৭ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।  "Lakshan Sandakan"। ESPN Cricinfo। সংগ্রহের তারিখ ২৮ জানুয়ারি ২০১৬।  "Records: AIA Premier League Tournament, 2015/16: Most wickets"। ESPN Cricinfo। সংগ্রহের তারিখ ১৯ মার্চ ২০১৭।  "Siriwardana left out of Sri Lanka squad for first Test"। ESPN Cricinfo। সংগ্রহের তারিখ ২১ জুলাই ২০১৬।  "Australia tour of Sri Lanka, 1st Test: Sri Lanka v Australia at Pallekele, Jul 26-30, 2016"। ESPN Cricinfo। সংগ্রহের তারিখ ২৬ জুলাই ২০১৬।  Jayaraman, Shiva। "Sandakan creates history as left-arm spinners take stage"। ESPNcricinfo। সংগ্রহের তারিখ ৩০ জুলাই ২০১৬।  "Australia tour of Sri Lanka, 1st ODI: Sri Lanka v Australia at Colombo (RPS), Aug 21, 2016"। ESPN Cricinfo। সংগ্রহের তারিখ ২০ আগস্ট ২০১৬।  "Sri Lanka pick uncapped Thikshila de Silva for SA T20Is"। ESPN Cricinfo। সংগ্রহের তারিখ ১০ জানুয়ারি ২০১৭।  "Sri Lanka tour of South Africa, 2nd T20I: South Africa v Sri Lanka at Johannesburg, Jan 22, 2017"। ESPN Cricinfo। সংগ্রহের তারিখ ২২ জানুয়ারি ২০১৭।  "Records: Twenty20 Internationals: Bowling records: Wicket with first ball in career"। ESPNcricinfo। সংগ্রহের তারিখ ২২ জানুয়ারি ২০১৭।  আসেলা গুণারত্নে অ্যাঞ্জেলো ম্যাথিউস ২০১৬ অস্ট্রেলিয়া ক্রিকেট দলের শ্রীলঙ্কা সফর ২০১৭ আইসিসি চ্যাম্পিয়ন্স ট্রফি দলের তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে লক্ষ্মণ সন্দাকান (ইংরেজি) ক্রিকেটআর্কাইভে লক্ষ্মণ সন্দাকান (সদস্যতা প্রয়োজনীয়) (ইংরেজি)
সংগ্রাম

সংগ্রাম একটি বাংলা শব্দ ( ইংরেজি : Struggle , War । আরবি : জিহাদ ) : সাধারনত সংগ্রাম শব্দটি কোন গোষ্ঠীর কোন ঐক্যবদ্ধ আন্দোলনকে নির্দিষ্ট করে ।কোন নির্দিষ্ট উদ্দেশ্য বাস্তবায়নের জন্য কোঠর মনোভাব নিয়ে সকল শান্তিপূর্ণ ও সামরিক ব্যাবস্থাকে সাথে নিয়ে একাগ্রচিত্তে সেই উদ্দেশ্য বাস্তবায়নের প্রচেষ্টাকে সংগ্রাম বলা হয়ে থাকে । কোন ন্যায় ও মহান উদ্দেশে বাস্তবায়নের লক্ষে এক ব্যক্তি বা গোষ্ঠীর সম্মিলিত সামরিক কিংবা অসামরিক প্রচেষ্টাকে একত্রে সংগ্রাম বলা হয় । যেমন বাংলাদেশের স্বাধীনতা সংগ্রাম । ব্যক্তিগত অভিব্যক্তি প্রকাশের জন্যেও সংগ্রাম শব্দটি ব্যবহার করা হয়ে থাকে " জীবনসংগ্রাম " "Meaning of the word সংগ্রাম from Bangla-English Dictionary"। ovidhan.org। সংগ্রহের তারিখ ২৫ এপ্রিল ২০১৭।
গৃহায়ন ও গণপূর্ত মন্ত্রণালয়

গৃহায়ন ও গনপূর্ত মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি বাংলাদেশের গৃহায়ন ও রাষ্ট্রীয় নির্মাণ কাজ সমূহের নিয়ন্ত্রণ করে থাকে। পরিকল্পিত নগর; নিরাপদ ও সাশ্রয়ী আবাসন। সুষ্ঠু পরিকল্পনা ও গবেষণার মাধ্যমে জমির সর্বোত্তম ব্যবহার নিশ্চিত করে দেশের স্বল্প ও মাধ্যম আয়ের মানুষের জন্য টেকসই, নিরাপদ ও সাশ্রয়ী আবাসন, পরিকল্পিত নগরায়ণ এবং সরকারের বিভিন্ন মন্ত্রণালয়/ বিভাগ/অধিদপ্তর/পরিদপ্তর/সংস্থার জন্য আধুনিক সুযোগ-সুবিধাসম্পন্ন অবকাঠামো নির্মাণ। গণপূর্ত অধিদপ্তর নগর উন্নয়ন অধিদপ্তর হাউজিং এন্ড বিল্ডিং রিসার্চ ইনস্টিটিউট স্থাপত্য অধিদপ্তর (বাংলাদেশ) অভ্যন্তরীণ নিরীক্ষা পরিদপ্তর সরকারি আবাসন পরিদপ্তর জাতীয় গৃহায়ন কর্তৃপক্ষ রাজধানী উন্নয়ন কর্তৃপক্ষ (রাজউক) চট্টগ্রাম উন্নয়ন কর্তৃপক্ষ (সিডিএ) খুলনা উন্নয়ন কর্তৃপক্ষ (কেডিএ) রাজশাহী উন্নয়ন কর্তৃপক্ষ (আরডিএ) কক্সবাজার উন্নয়ন কর্তৃপক্ষ (কক্সডিএ) গাজীপুর উন্নয়ন কর্তৃপক্ষ সিলেট উন্নয়ন কর্তৃপক্ষ "মন্ত্রণালয় ও বিভাগসমূহ - Cabinet Division-Government of the People's Republic of Bangladesh - মন্ত্রিপরিষদ বিভাগ-গণপ্রজাতন্ত্রী বাংলাদেশ সরকার"। cabinet.gov.bd।  "Ministry of Agriculture"। moa.gov.bd।
উইকিট্রিবিউন

উইকিট্রিবিউন হচ্ছে একটি খবরের ওয়েবসাইট যেটিতে পেশাদার সাংবাদিকের গবেষণা, খবরের ঘটনার রির্পোট এবং সেচ্ছাসেবকরা নিবন্ধ গুলো প্রুফরিডিংয়ের মাধ্যমে যাচাই করে, সত্যতা যাচাই করে, নিবন্ধে তথ্যের সূত্র যোগ করে। উইকিপিডিয়ার সহ-প্রতিষ্ঠাতা জিমি ওয়েলস ২০১৭ এর এপ্রিলে ওয়েবসাইটটি প্রকাশিত করেন। উইকিট্রিবিউন উইকিপিডিয়া অথবা এর প্রধান প্রতিষ্ঠান উইকিমিডিয়া ফাউন্ডেশন এর সঙ্গে সম্বন্ধযুক্ত নয়। উইকিট্রিবিউন জিমি ওয়েলস এবং ওরিট কোপেল দ্বারা প্রতিষ্ঠিত হয়েছিল। ওয়েবসাইটের জন্য প্রাথমিক ক্রাউডফান্ডিং মে ২০১৭ সালে সম্পন্ন হয়েছিল, যা £১৩৭,০০০ এর বেশি সংগ্রহ করেছে, সেইসাথে গুগুল, Craig Newmark এবং News Integrity Initiative- এর মতো দাতাদের কাছ থেকে প্রায় £৪০০,০০০ সংগ্রহ করেছে। ২০১৭ সালের আগস্টে পিটার বেলকে মিডিয়াম ডট কম- এ তাদের অস্থায়ী প্রকাশনা প্ল্যাটফর্মে সাইটের প্রথম সম্পাদক হিসাবে নামকরণ করা হয়েছিল। এটি সেপ্টেম্বরে মিডিয়ামে পোস্ট করা একটি টিজার নিবন্ধ দ্বারা অনুসরণ করা হয়েছিল। সাইটটি ২০১৭ সালের অক্টোবরে জনসাধারণের জন্য উন্মুক্ত করা হয়েছিল, "রাজনৈতিক, ব্যবসায়িক এবং অর্থনৈতিক সংবাদ, সাপ্তাহিক গভীর নিবন্ধগুলির দ্বারা শক্তিশালী" এর উপর দৃষ্টি নিবদ্ধ করে। এপ্রিল ২০১৮ সালে উইকিট্রিবিউন £১১০,০০০-এর বেশি ক্ষতির কথা জানিয়েছে। ওয়েবসাইটে ট্রাফিক কম ছিল। এক বছর পরে, উইকিট্রিবিউন তার রিপোর্টার এবং সম্পাদকদের দল বাদ দিয়েছিল, যার পরে স্বেচ্ছাসেবীরা পেশাদারদের দ্বারা যাচাই না করেই নিবন্ধ প্রকাশ করতে পারে। প্রতিষ্ঠাতা জিমি ওয়েলস বলেন, "কর্মীদের সর্বোত্তম প্রচেষ্টা সত্ত্বেও, সামগ্রিক কাঠামো এবং নকশা সম্প্রদায়কে সত্যিকারভাবে উন্নতি করতে দেয়নি।" "আমরা খুব বেশি কাজ করিনি।" ২০১৯ সালে অক্টোবর এই সাইটি ডাব্লিউটি সামাজিক নাম ছিল যা এখন WT নামে পরিচিত। সামাজিক মাধ্যমে চালু করা হয়েছিল। এটি একটি সামাজিক নেটওয়ার্ক হিসাবে জিমি ওয়েলস দ্বারা ঘোষণা করা হয়েছিল। নভেম্বর ২০১৯ সালে উইকিট্রিবিউন ওয়েবসাইটটি WT-তে পুনঃনির্দেশিত হয়েছে।সামাজিক। Hern, Alex (২৪ এপ্রিল ২০১৭)। "Wikipedia founder to fight fake news with new Wikitribune site"। The Guardian। সংগ্রহের তারিখ ২৪ এপ্রিল ২০১৭।  Collins, Terry (২৪ এপ্রিল ২০১৭)। "Wikipedia co-founder launches project to fight fake news"। CNET (ইংরেজি ভাষায়)। সংগ্রহের তারিখ ২৫ এপ্রিল ২০১৭।  Bradshaw, Tim (২০২০-১১-১৩)। "Wikipedia co-founder Jimmy Wales launches Twitter and Facebook rival"। Financial Times। ১৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০২২-০৪-২৮।  Volpicelli, Gian M. (এপ্রিল ১৬, ২০১৯)। Wired https://web.archive.org/web/20200405020523/https://www.wired.co.uk/article/jimmy-wales-is-having-another-crack-at-wikitribune। ৫ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২০, ২০২২।  |শিরোনাম= অনুপস্থিত বা খালি (সাহায্য) Wales, Jimmy (৩০ অক্টোবর ২০১৭)। "Hello, world: this is WikiTribune"। WikiTribune। ৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৭।  Moore, Matthew (অক্টোবর ২৩, ২০১৮)। "Wikipedia chief's news website axes all its journalists"। The Times। ২৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ অক্টোবর ২৩, ২০১৮।  উদ্ধৃতি ত্রুটি: <ref> ট্যাগ বৈধ নয়; CJR181119 নামের সূত্রটির জন্য কোন লেখা প্রদান করা হয়নি "Wikipedia-oprichter bouwt advertentievrij alternatief voor Facebook"। De Morgen। ৩০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১০-৩০।
ইউসুফ খান (ফুটবলার)

ইউসুফ খান (৫ আগস্ট ১৯৩৭ - ১ জুলাই ২০০৬) একজন ভারতীয় ফুটবল খেলোয়াড় ছিলেন যিনি ১৯৬০ সালের অলিম্পিকে ভারতীয় ফুটবল দলের সদস্য ছিলেন। ১৯৬৫ সালের এশিয়ান অল স্টারস ১১ দলে যে দুজন ভারতীয় স্থান পেয়েছিলেন উনি তার মধ্যে একজন। ১৯৬২ সালে এশিয়ান গেমসে সোনাজয়ী ভারতীয় দলেরও উনি সদস্য ছিলেন। ১৯৬৬ সালে ওনাকে অর্জুন পুরষ্কারে সন্মানিত করা হয়। "Mohammed Yousuf Khan - A forgotten hero"। sportskeeda.com। ২৩ মে ২০১৪। সংগ্রহের তারিখ ১৪ অক্টোবর ২০১৪।  "The plight of Mohd. Yousuf Khan"। The Hindu। ১৪ জুলাই ২০০৩। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৪।
সাইনি বোনেরা

সাইনি বোনেরা পাঞ্জাবের তিনজন আন্তর্জাতিক হকি খেলোয়াড় বোন রূপা সাইনি, কৃষ্ণা সাইনি ও প্রেমা সাইনির জনপ্রিয় বিশেষণ। একসময় তিন সাইনি বোন দাপটের সাথে ভারতে মেয়েদের হকি খেলতেন ও ১৯৭০ সালে জাপানের বিরুদ্ধে টেস্ট সিরিজে তিন বোন একসাথে ভারতের হয়ে খেলেন। রূপা সাইনি এদের মধ্যে হকিতে সবথেকে সফল হন। ১৯৭৪ এ ফ্রান্স ও ১৯৭৮ এ মাদ্রিদ বিশ্বকাপে উনি ভারতীয় দলের সদস্যা ছিলেন। ভারতে ও বাইরে উনি প্রায় ২০০টি টেস্টে দেশের হয়ে খেলেন। ১৯৭৯ এ ভ্যাঙ্কুভারে অনুষ্ঠিত বিশ্ব চ্যাম্পিয়নশিপেও উনি ভারতের হয়ে খেলেন। উনি অর্জুন পুরষ্কারেও সন্মানিত হন। রূপার বড় বোন প্রেমা সাইনি পাঞ্জাব সরকারের তরফ থেকে মহারাজা রঞ্জিৎ সিং পুরস্কারে ভূষিত হন। রূপা সাইনি পরবর্তীকালে ডক্টরেট উপাধী লাভ করেন ও পাতিয়ালার গভর্নমেন্ট কলেজ অফ ফিজিকাল এডুকেশনে অধ্যাপক হিসেবে যোগ দেন। পরে উনি গভর্নমেন্ট মহীন্দ্রা কলেজের অধ্যক্ষা হন। ভারতের মহিলা জাতীয় হকি দলের ম্যানেজার হিসেবেও উনি কাজ করেছেন। "Sports persons who brought laurels to the district include the Saini sisters (hockey) who played at the international level. Rupa Saini was awarded Arjuna Award and Prema Saini was decorated with Maharaja Ranjit Singh Award." Punjab district gazetteers, Volume 13, pp 473, Controller of Print. and Stationery, 1970 "At one time, the Saini sisters dominated women's hockey in India and this can be gauged from the fact that three of them— Rupa, Krishna and Prema- turned out for the country in a Test series against Japan in 1970"Olympians relive the peaks and the troughs, Ravi Dhaliwal, Sunday, November 25, 2001 , The Tribune, ওয়েব্যাক মেশিনে আর্কাইভকৃত ফেব্রুয়ারি ২৭, ২০২৩ তারিখে "সংরক্ষণাগারভুক্ত অনুলিপি"। ২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।
মঙ্গলবার

মঙ্গলবার (আধ্বব: [maṅgalabāra]) হল সপ্তাহের একটি বার। এটি সোমবারের পরে ও বুধবারের আগে অবস্থান করে। আন্তর্জাতিক মান অনুসারে একটি সপ্তাহের তৃতীয় দিন। ভারতেও ও বাংলাদেশে একটি সপ্তাহের তৃতীয় দিন হিসেবে গণ্য হয়। বাংলা 'মঙ্গলবার' নামটি হিন্দু নবগ্রহ দেবতা মঙ্গলের নামাঙ্কিত। হিন্দুধর্মের শাক্ত সম্প্রদায়ের কাছে মঙ্গলবার দিনটি বিশেষ পবিত্র। এই দিনটি কালী ও দুর্গার বিশেষ পূজা হয়। খ্রিস্টধর্মের ইস্টার্ন অর্থোডক্স চার্চ এই দিনটিকে সেন্ট জন দ্য ব্যাপ্টিস্টের দিন হিসেবে পালন করে। জ্যোতির্বিদ্যা চর্চায় মঙ্গলবার মঙ্গল গ্রহের সাথে সংযুক্ত এবং এটি প্রকাশ করা হয় ♂ প্রতীক দ্বারা। টীকা উৎস Grimm, Jacob. 1875–78. Deutsche Mythologie. Fourth ed., curated by Elard Hugo Meyer, 3 vols. Berlin: F. Dümmler. Reprinted Darmstadt: Wissenschaftliche Buchgesellschaft, 1965. উইকিমিডিয়া কমন্সে মঙ্গলবার সম্পর্কিত মিডিয়া দেখুন। উইকিঅভিধানে মঙ্গলবার-এর আভিধানিক সংজ্ঞা পড়ুন।
রোয়িং বিশ্বকাপ

রোয়িং বিশ্বকাপ হল আন্তর্জাতিক রোয়িং ফেডারেশন কর্তৃক আয়োজিত একটি আন্তর্জাতিক রোয়িং প্রতিযোগিতা, যা ১৯৯৭ সালে চালু হয় এবং তিনটি রেগাটা নিয়ে গঠিত (২০০১ সাল থেকে, যেখানে চারটি ছিল) গ্রীষ্মকালের শুরুতে অনুষ্ঠিত হয়। রোয়িং বিশ্বকাপের অধিকাংশ খেলা ইউরোপের ভেন্যুতে অনুষ্ঠিত হয়েছে, মাত্র তিনটি বাদে; যার একটি (২০০১) যুক্তরাষ্ট্রের প্রিসেন্টোতে এবং দুটি (২০১৩ ও ২০১৪) অস্ট্রেলিয়ার সিডনিতে অনুষ্ঠিত হয়েছে। বিশ্বকাপ রোয়িংয়ের সর্বশেষ আসর সাইবেরিয়ার ব্রেলগ্রেডে ২০১৮ সালে অনুষ্ঠিত হয় এবং বর্তমান চ্যাম্পিয়ন জার্মানি। টীকা : ২০০১ সালে চারটি পর্ব অনুষ্ঠিত হয়। The official World Rowing Lucerne World Cup website Munich World Cup website টেমপ্লেট:Rowing (sport) টেমপ্লেট:International sports tours
নানা পাটেকর

নানা পাটেকর একজন বলিউডের খ্যাতনামা চলচ্চিত্রাভিনেতা। তিনি হিন্দি এবং মারাঠি চলচ্চিত্রে অভিনয় করেছেন ও একাধিকবার জাতীয় পুরস্কার বিজয়ী হয়েছেন। পারিন্দা (১৯৮৯) সিনেমায় শ্রেষ্ঠ পার্শ্বচরিত্রে অভিনয়ে জাতীয় পুরস্কার ও ফিল্মফেয়ার পুরস্কার পান। ২০১৩ সালে চলচ্চিত্র ও শিল্পে অবদানের কারণে তিনি পদ্মশ্রী পুরস্কারে সম্মানিত হন। অপহরণ ছবিতে খলনায়কের চরিত্রে শ্রেষ্ঠ পুরস্কার পান তিনি। তার পরিচালিত চলচ্চিত্র প্রহার, দ্যা ফাইনাল এটাক। নানা পাটেকর মারাঠি পরিবারে জন্মগ্রহণ করেন। তার আদি নাম ছিল বিশ্বনাথ। মুম্বাইয়ের জে জে আর্ট ইনস্টিটিউট থেকে শিক্ষা সম্পূর্ণ করেন তিনি। নানা পাটেকর বিভিন্ন ধরনের চরিত্র করার জন্যে প্রসিদ্ধ। তার প্রথম ছবি গমন (১৯৭৮)। এর পরে মারাঠি চলচ্চিত্রে ছোট ছোট ভূমিকায় অভিনয় জীবন শুরু করেন তিনি। তার স্ত্রীর নাম নীলকণ্ঠী পাটেকর। একটি পুত্রসন্তান আছে তাদের। নাম মল্লার পাটেকর। বর্তমানে নানা পাটেকরের বিবাহ বিচ্ছেদ হয়ে গেছে। নানা রাইফেল শুটিং অনুশীলন করেন। তিনি জিভি মভলঙ্কর রাইফেল শুট প্রতিযোগিতায় পুরস্কার বিজয়ী ব্যক্তি। ২০১৩ সালে কলা বিভাগে বিশেষ অবদানের জন্য মহারাষ্ট্র রাজ্যের সুপারিশে পদ্মশ্রী পুরস্কারে সম্মানিত করা হয়। "Nana Patekar essays Rakesh Maria in RGV's 26/11 film"। Mid-day.com। ২০১২-০৯-১৪। সংগ্রহের তারিখ ২০১৫-০৯-০৩।  "Ramu and Nana reunite after 10 years"। Koimoi.com। ২০১২-০৯-১৩। সংগ্রহের তারিখ ২০১৫-০৯-০৩।  ইন্টারনেট মুভি ডেটাবেজে নানা পাটেকর  (ইংরেজি)
আসানসোল-টাটানগর-খড়গপুর লাইন

আসানসোল-টাটানগর-খড়গপুর লাইন হল পূর্ব ভারতের একটি রেল লাইন।এই লাইনটি হাওড়া-দিল্লি লাইন ও হাওড়া-নাগপুর-মুম্বই লাইনকে যুক্ত করেছে। এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষে বিলাসপুর , টাটানগর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহনের জন্য খুলে দেওয়া হয়। অন্য দিকে খড়গপুর -টাটানগর রেলপথ স্থাপন শেষ হলে আসানসোল-টাটানগর-খড়গপুর লাইন সম্পূর্ণ হয়। "Major Events in the Formation of S.E. Railway"। South Eastern Railway। ২০১৫-০৩-১৭ তারিখে মূল থেকে আর্কাইভ করা। সংগ্রহের তারিখ ২০১৩-০২-০৫।
নীলেশ কুলকার্নি

নীলেশ মোরেশ্বর কুলকার্নি (উচ্চারণ; মারাঠি: निलेश कुलकर्णी; জন্ম: ৩ এপ্রিল, ১৯৭৩) মহারাষ্ট্রের দোম্বিওয়ালি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারতীয় ক্রিকেট দলের অন্যতম সদস্য ছিলেন দীর্ঘ ছয় ফুট চার ইঞ্চি উচ্চতার অধিকারী নীলেশ কুলকার্নি। দলে তিনি মূলতঃ বামহাতে স্লো বোলিং করতেন। এছাড়াও নীচেরসারিতে বামহাতে ব্যাটিংয়ে পারদর্শিতা দেখিয়েছেন তিনি। ঘরোয়া প্রথম-শ্রেণীর ক্রিকেটে মুম্বইয়ের প্রতিনিধিত্ব করেন তিনি ও তিনশতাধিক উইকেট পান। ২০০৪ সালে অন্ধ্রপ্রদেশের বিপক্ষে নিজস্ব সেরা বোলিং পরিসংখ্যান ৭/৬০ লাভ করেন। ২০০৭ ও ২০০৮ মৌসুমে যুক্তরাজ্যের সারে চ্যাম্পিয়নশীপে ওল্ড হাম্পটনিয়ান্স সিসির পক্ষে খেলেন। ১৯৯৭-৯৮ মৌসুমে কলম্বোয় স্বাগতিক শ্রীলঙ্কার বিপক্ষে তার টেস্ট অভিষেক হয়। উদ্বোধনী ব্যাটসম্যান মারভান আতাপাত্তুকে প্রথম বলেই আউট করে চমক দেখান। এরফলে একমাত্র ভারতীয় ও বিশ্বের দ্বাদশ বোলার হিসেবে টেস্ট ক্রিকেটের ইতিহাসে এ কীর্তিগাঁথা রচনা করেন তিনি। ৩ আগস্ট, ১৯৯৭ তারিখে আর. প্রেমাদাসা স্টেডিয়ামে এ কৃতিত্বে নয়ন মঙ্গিয়া তাকে সহায়তা করেন কট বিহাইন্ডের মাধ্যমে। ২৮ জুলাই, ২০১০ তারিখে প্রথম-শ্রেণীর খেলোয়াড়ী জীবন থেকে নীলেশ কুলকার্নি তার অবসর গ্রহণের কথা ঘোষণা করেন। মুম্বইভিত্তিক ক্রীড়া ব্যবস্থাপনাবিষয়ক প্রতিষ্ঠান ইন্টারন্যাশনাল স্পোর্টস ম্যানেজম্যান্ট ইনস্টিটিউটের প্রতিষ্ঠাতা পরিচালক তিনি। এছাড়াও, দিল্লিভিত্তিক ন্যাশনাল স্পোর্টস এডুকেশন বোর্ড কমিটির সদস্য হিসেবে দায়িত্ব পালন করছেন। মহারাষ্ট্রের ইন্টারন্যাশনাল স্পোর্টস ইউনিভার্সিটির পরামর্শকসহ এফআইসিসি স্পোর্টস এন্ড ইয়ুথ অ্যাফেয়ার্স কমিটি ও সিআইআইস স্পোর্টসকম ইন্ডাস্ট্রি কনফেডারেশনের সদস্য তিনি। "India in Sri Lanka (1997): Scorecard of first Test"। Cricinfo। সংগৃহীত ২৬ এপ্রিল, ২০১৭। মমতা কুলকার্নি বিনীত কুলকার্নি আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে নীলেশ কুলকার্নি (ইংরেজি) ক্রিকেটআর্কাইভে নীলেশ কুলকার্নি (সদস্যতা প্রয়োজনীয়) (ইংরেজি)
বুধবার

বুধবার (আধ্বব: [budhabāra]) সপ্তাহের একটি দিন যেটির অবস্থান মঙ্গলবারের পর এবং বৃহস্পতিবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের পঞ্চম দিবস। ভারতীয় জ্যোতির্বিদ্যায় বুধ নামে অভিহিত করা হয়েছে; বুধ বলতে বুধ গ্রহকে বুঝানো হয় যে দেবী সোমা ('চন্দ্র'-এর অন্য নাম)-এর পুত্র Monier-Williams, Sanskrit-English Dictionary (1899), s.v. vāra.
শ্রম ও কর্মসংস্থান মন্ত্রণালয় (বাংলাদেশ)

শ্রম ও কর্মসংস্থান মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি কর্মসংস্থান, শ্রমবাজার এবং শ্রমজীবীদের জীবনমান উন্নয়ন ও সংশ্লিষ্ট বিষয়ে দায়িত্বপ্রাপ্ত। শ্রমিক ও নিয়োগকর্তাদের মধ্যে ভালো শিল্প সম্পর্ক ও সম্পর্ক উন্নয়ন বজায় রাখার দ্বারা উৎপাদনশীল কর্মসংস্থান ও মানবসম্পদ উন্নয়নের মাধ্যমে বেকারত্ব ও দারিদ্র্য কমানো।[তথ্যসূত্র প্রয়োজন] সরকারের “রুলস অব বিজনেস” অনুসারে শ্রম ও কর্মসংস্থান মন্ত্রণালয়ের কার্যপরিধি নিম্নরূপ:[তথ্যসূত্র প্রয়োজন] শ্রমিকের নিরাপত্তা ও কমপ্লায়েন্স নিশ্চিতকরণ; শিল্প প্রতিষ্ঠানে কর্মসংস্থান ও সামাজিক নিরাপত্তা বিধান; ট্রেড ইউনিয়ন, শিল্প ও শ্রম বিরোধ, শ্রম আদালত এবং নিম্নতম মজুরী বোর্ড বিষয়ক কার্যক্রম; অকৃষি খাতে কর্মরত শ্রমিকগণসহ সকল শ্রমিকের কল্যাণ সাধন; শ্রম পরিসংখ্যান সংরক্ষণ; শ্রম আইনের প্রয়োগ ও এ সংক্রান্ত বিধিবিধান প্রণয়ন; শ্রম পরিসংখ্যান সংকলনসহ শ্রম গবেষণা; শ্রম ও জনশক্তি ব্যবস্থাপনার ক্ষেত্রে আন্তর্জাতিক সংস্থাসমূহের সাথে কাজ করা এবং চুক্তি সম্পাদন ; আন্তর্জাতিক শ্রম সংস্থা (আইএলও)’র সাথে কার্যক্রমের সমন্বয় সাধন; শ্রম ও শিল্পকল্যাণ সম্পর্কিত জাতীয় নীতিমালা প্রণয়ন; শ্রমিক-কর্মচারীদের সামাজিক নিরাপত্তা এবং সামাজিক বীমা সম্পর্কিত বিধিবিধান প্রণয়ন; শ্রম প্রশাসন ও প্রশিক্ষণ; অত্যাবশ্যকীয় চাকুরি (ব্যবস্থাপনা) অধ্যাদেশ কার্যকর করা; খনি ও পাথর ক্ষেত্রে নিয়োজিত শ্রমিকদের নিরাপত্তা ও কল্যাণ সম্পর্কিত আইনের প্রয়োগ; নিম্নতম মজুরী নির্ধারণ বিষয়ক বিধিবিধান প্রণয়ন ও প্রয়োগসহ ব্যক্তি মালিকানাধীন বিভিন্ন শিল্প সেক্টরে মজুরী বোর্ড গঠন ও নিম্নতম মজুরী বাস্তবায়ন; শ্রমিকদের শিক্ষা কার্যক্রম; শিল্পের শৃঙ্খলা রক্ষা; শিল্প শ্রমিকদের কর্ম পরিবেশ সম্পর্কিত বিধিবিধান; শ্রম ও শিল্পকল্যাণ সম্পর্কিত আইন ও নীতিমালা বাস্তবায়ন ও মূল্যায়ন; শ্রমিকদের সামাজিক নিরাপত্তা সংক্রান্ত পদক্ষেপ গ্রহণ; শ্রম ও শিল্পকল্যাণ বিষয়ে বিভিন্ন মন্ত্রণালয় ও সংস্থার কার্যক্রমের সমন্বয় সাধন; অসংগঠিত জনশক্তির পুনর্বাসন ও কর্মসংস্থান; অত্যাবশ্যকীয় জনবল (নিবন্ধীকরণ) অধ্যাদেশ, ১৯৪৮ বাস্তবায়ন; শ্রম ও কর্মসংস্থান মন্ত্রণালয়ের অধীনস্থ দপ্তর ও সংস্থাসমূহের তদারকি ও নিয়ন্ত্রণ; শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত বিষয়াদির ক্ষেত্রে বিভিন্ন রাষ্ট্র ও আন্তর্জাতিক সংস্থার সাথে যোগাযোগ রক্ষা করা; শ্রম ও কর্মসংস্থান মন্ত্রণালয়ের সাথে সংশ্লিষ্ট কার্যপরিধিভুক্ত সকল আইন ও বিষয়াবলী; মন্ত্রণালয় সম্পর্কিত (কার্যপরিধিভুক্ত) যেকোন বিষয়ের উপর তদন্ত ও পরিসংখ্যান; আদালতে গৃহীত ফি ব্যতীত শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত সকল ফি আদায়; প্রাতিষ্ঠানিক ও অপ্রাতিষ্ঠানিক খাতে নিয়োজিত শ্রমিকদের কল্যাণ সাধনের উদ্দেশ্যে বাংলাদেশ শ্রমিক কল্যাণ ফাউন্ডেশনের কার্যাবলী; জাতীয় দক্ষতা উন্নয়ন পরিষদের কার্যাবলি; বাংলাদেশে ঝুঁকিপূর্ণ কাজে নিয়োজিত শিশুশ্রম নিরসন সংক্রান্ত কার্যক্রম। শ্রম অধিদপ্তর কলকারখানা ও প্রতিষ্ঠান পরিদর্শন অধিদপ্তর নিম্নতম মজুরী বোর্ড শ্রম আপীল ট্রাইব্যুনাল বাংলাদেশ শ্রমিক কল্যাণ ফাউন্ডেশন কেন্দ্রীয় তহবিল জাতীয় দক্ষতা উন্নয়ন কর্তৃপক্ষ শিশু শ্রম ইউনিট "List of Ministries and Divisions"। cabinet.gov.bd।  "Ministry of Labour and Employment"। mole.gov.bd।
সিরাজুল হক (বীর বিক্রম)

একই নামের অন্যান্য ব্যক্তিবর্গের জন্য দেখুন সিরাজুল হক (দ্ব্যর্থতা নিরসন)। শহীদ সিরাজুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। সিরাজুল হকের জন্ম কুমিল্লা জেলার চৌদ্দগ্রাম উপজেলার চিওড়া ইউনিয়নের কাপড়চতলী গ্রামে। তার বাবার নাম লাল মিয়া এবং মায়ের নাম হাজেরা খাতুন। দরিদ্র কৃষকের সন্তান সিরাজুল হক কৃষিকাজ করতেন। তার অনিয়মিত মুজাহিদ বাহিনীর প্রশিক্ষণ নেওয়া ছিল। ১৯৭১ সালে সিরাজুল হকের বয়স ছিল ২৭-২৮। মুক্তিযুদ্ধ শুরু হলে তিনি যুদ্ধে যোগ দেন। প্রথমে নিজ এলাকা কুমিল্লার চৌদ্দগ্রামে প্রতিরোধ যুদ্ধ করেন। প্রতিরোধ যুদ্ধকালে চৌদ্দগ্রামে বেশ কয়েকটি যুদ্ধ হয়। ১৯৭১ সালের ১৪ মে ভোরে পাকিস্তান সেনাবাহিনীর ৩৯ বালুচ রেজিমেন্টের একাংশ চৌদ্দগ্রাম বাজার আক্রমণ করে। তখন সেখানে রক্তক্ষয়ী যুদ্ধ হয়। সিরাজুল হক এই যুদ্ধে অংশ নিয়ে সাহসী ভূমিকা রাখেন। যুদ্ধে পাকিস্তান সেনাবাহিনীর ৩০-৩৫ জন নিহত হয়। মুক্তিবাহিনীর আটজন শহীদ হন। এরপর ২৬ মে, ২৯ মে এবং ৩০ মে সেখানে আবার যুদ্ধ হয়। চৌদ্দগ্রামের পতন হলে সিরাজুল হক প্রতিরোধ যোদ্ধাদের সঙ্গে ভারতে যান। সেখানে তাকে নিয়মিত মুক্তিবাহিনীর চতুর্থ ইস্টবেঙ্গল রেজিমেন্টে অন্তর্ভুক্ত করা হয়। এরপর তিনি যুদ্ধ করেন দুই নম্বর সেক্টরের মন্দভাগ সাব-সেক্টরে। এই সাব-সেক্টর এলাকা ব্রাহ্মণবাড়িয়া জেলার মন্দভাগ রেলস্টেশন থেকে কুটি পর্যন্ত বিস্তৃত ছিল। বায়েক, জাইমপুর, কসবা থানার অংশবিশেষ নিয়ে গঠিত মন্দভাগ সাব-সেক্টরে অসংখ্য যুদ্ধ সংঘটিত হয়। সেপ্টেম্বর মাসে একদিন মন্দভাগ এলাকায় পাকিস্তানি সেনাবাহিনীর সঙ্গে মুক্তিযোদ্ধাদের এক বড় যুদ্ধ হয়। সেদিন এক বাংকারে সিরাজুল হকসহ তার তিন সহযোদ্ধা অবস্থান নিয়ে সাহসিকতার সঙ্গে পাকিস্তানি সেনাদের আক্রমণ প্রতিহত করছিলেন। এক পর্যায়ে পাকিস্তানি সেনারা ওই বাংকার চিহ্নিত করে সেখানে মর্টারের গোলাবর্ষণ করে। গোলার আঘাতে সিরাজুল হকসহ চারজনই শহীদ হন। পরে অন্য সহযোদ্ধারা তাদের মরদেহ উদ্ধার করে ভারতে নিয়ে যান। মেলাঘরে মুক্তিযোদ্ধা ক্যাম্পের পাশে তাদের সমাহিত করা হয়। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ২৮-১১-২০১১"। ২০২০-০৪-১২ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৬।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ১৭১। আইএসবিএন 9789843338884।
সোনম ওয়াঙ্গিয়াল

সোনম ওয়াঙ্গিয়াল (জন্মঃ ১৯৪২) একজন ভারতীয় প্রাক্তন আধাসামরিক কর্মী ও পর্বতারোহী যিনি ১৯৬৫ সালে ২৩ বছর বয়সে সবথেকে কম বয়সে এভারেস্ট জয় করেন। তাকে ১৯৬৫ সালে পদ্মশ্রী সন্মানে ভূষিত করা হয়; এছাড়াও তিনি ১৯৬৮ সালে অর্জুন পুরস্কার লাভ করেন। ১৯৭৬ সাল থেকে ১৯৯০ সাল পর্যন্ত তিনি গ্যাংটকের সোনম মাউন্টেনিয়ারিং ইনস্টিটিউটের অধ্যক্ষ ছিলেন। তিনি ইন্দো টিবেটান বর্ডার পুলিশের সহকারী পরিচালক পদ থেকে ১৯৯৩ সালে অবসর নেন। বর্তমানে তিনি লেহতে বসবাস করেন। M.S. Kohli (২০০০)। Nine Atop Everest: Spectacular Indian Ascent। Indus Publishing। পৃষ্ঠা 228–। আইএসবিএন 978-81-7387-111-5।  "Padma Awards Directory (1954–2013)" (পিডিএফ)। Ministry of Home Affairs। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ এপ্রিল ২০১৭।  M.P. Nathanael (জুলাই ৭, ২০০২)। "He has lived a hero's life"। The Sunday Tribune। সংগ্রহের তারিখ ২০১৪-০৩-১৯।
পলাশী রেলওয়ে স্টেশন

পলাশী রেলওয়ে স্টেশন ভারতীয় রেলওয়ের পূর্ব রেল অঞ্চলের কৃষ্ণনগর-লালগোলা লাইনের একটি স্টেশন। এই স্টেশনটি পলাশীতে অবস্থিত। এই স্টেশনে মোট ৩ টি প্লাটফর্ম রয়েছে। দিনে স্টেশনটিতে ২২ টি ট্রেন চলাচল করে।বর্তমান কলকাতা শহরতলি রেল পরিসেবা কৃষ্ণনগর রেলওয়ে স্টেশন থেকে সম্প্রসারিত করে পলাশী স্টেশন পর্যন্ত করার কথা বলা হয়েছে। পলাশী স্টেশনটি নদিয়া জেলার উত্তর অংশে মুর্শিদাবাদ জেলার সীমান্তবর্তী এলাকায় ভাগীরথী নদীর পূর্ব তীরে পলাশী গ্রামে অবস্থিত। স্টেশনটি জেলার সদর দপ্তর কৃষ্ণনগর থেকে ৫০ কিমি দূরে অবস্থিত। এই স্টেশনটি সমুদ্রসমতল থেকে ১৯ মিটার (৬২ ফু) উচুতে অবস্থিত। প্রাথমিকভাবে কলকাতা (শিয়ালদহ) - পূর্ববঙ্গ রেলওয়ের কুষ্টিয়া লাইনটি ১৮৬২ সালে চলাচলের জন্য উন্মুক্ত করা হয়। শিয়ালদহ-রানাঘাট লাইন সম্প্রসারণের অংশ হিসেবে ১৯০৫ সালে রানাঘাট-লালগোলা শাখা লাইনটি নির্মাণ করা হয়। পলাশী এবং শিয়ালদহের মধ্যে রেলপথে দূরুত্ব প্রায় ১৫০ কিলোমিটার (৯২ মাইল)। কৃষ্ণনগর-লালগোলা সেকশনটি ২০০৪ সালে বিদ্যুতায়িত করা হয়। ২০১০ সালে লাইনটিকে ডাবল ট্র্যাকে রূপান্তর করা হয়। ভারতীয় রেলপথ কর্তৃক ডাবল ট্র্যাকের বিদ্যুতায়ন এবং উদ্বোধনের পর, এই স্টেশনটিকে পুনর্গঠন ও পুনর্নির্মাণ করে তিন প্ল্যাটফর্মে উন্নীত করা হয়। এই স্টেশনটি পলাশী ও পার্শ্ববর্তী এলাকার যাত্রী পরিবহন করে। "PLY/Plassey Railway Station Map/Atlas ER/Eastern Zone - Railway ..."।
সুনীতা রানী

সুনীতা রানী (জন্মঃ ৪ ডিসেম্বর ১৯৭৯) একজন ভারতীয় ক্রীড়াবিদ, যিনি চতুর্দশ এশিয়ান গেমসে ১৫০০ মিটারে সোনা ও ৫০০০ মিটারে ব্রোঞ্জ পদক জয় করেছিলেন। ১৫০০ মিটারে তার গড়া ৪ঃ০৬ঃ০৩ সময় এখনও পর্যন্ত ভারতের জাতীয় সেরা। তাকে ২০০১ সালে পদ্মশ্রী সন্মানে ভূষিত করা হয়; এছাড়াও তিনি অর্জুন পুরস্কার লাভ করেন। বর্তমানে তিনি পাঞ্জাব পুলিশের “পুলিশ সুপার” পদে কর্মরত আছেন। "Padma Awards" (পিডিএফ)। Ministry of Home Affairs, Government of India। ২০১৫। নভেম্বর ১৫, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫।